CELEX: 32009D0561
Language: lt
Date: 1248220800000
Title: 2009/561/EB: 2009 m. liepos 22 d. Komisijos sprendimas, iš dalies keičiantis Sprendimo 2006/679/EB nuostatas dėl transeuropinės paprastųjų geležinkelių sistemos kontrolės, valdymo ir signalizacijos posistemio techninių sąveikos specifikacijų įgyvendinimo (pranešta dokumentu Nr. C(2009) 5607) (Tekstas svarbus EEE)

25.7.2009   
            
            
               LT
            
            
               Europos Sąjungos oficialusis leidinys
            
            
               L 194/60
            
         
      KOMISIJOS SPRENDIMAS
   
   2009 m. liepos 22 d.
   iš dalies keičiantis Sprendimo 2006/679/EB nuostatas dėl transeuropinės paprastųjų geležinkelių sistemos kontrolės, valdymo ir signalizacijos posistemio techninių sąveikos specifikacijų įgyvendinimo
   (pranešta dokumentu Nr. C(2009) 5607)
   (Tekstas svarbus EEE)
   (2009/561/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač į jos 6 straipsnio 1 dalį,
   atsižvelgdama į 2009 m. vasario 23 d. Europos geležinkelių agentūros rekomendaciją dėl Diegimo Europoje plano (ERA-REC-02–2009-ERTMS),
   kadangi:
   
               (1)
            
            
               Kiekvienoje techninėje sąveikos specifikacijoje (toliau – TSS) turėtų būti nurodoma TSS įgyvendinimo strategija ir etapai, kurie turi būti įgyvendinti siekiant laipsniškai pereiti nuo dabartinės prie galutinės padėties, kai TSS reikalavimų vykdymas bus visiems privalomas.
            
         
               (2)
            
            
               2006 m. kovo 28 d. Komisijos sprendime 2006/679/EB dėl transeuropinės paprastųjų geležinkelių sistemos kontrolės, valdymo ir signalizacijos posistemio techninių sąveikos specifikacijų (2) nustatyta transeuropinės paprastųjų geležinkelių sistemos kontrolės, valdymo ir signalizacijos posistemio TSS.
            
         
               (3)
            
            
               Pagal Sprendimo 2006/679/EB 3 straipsnį valstybės narės parengė nacionalinį kontrolės, valdymo ir signalizacijos TSS įgyvendinimo planą ir jį perdavė Komisijai.
            
         
               (4)
            
            
               Remiantis šiais nacionaliniais planais ir laikantis Sprendimo 2006/679/EB priedo 7 skyriuje nustatytų principų turėtų būti parengtas ES bendrasis planas.
            
         
               (5)
            
            
               Sprendimo 2006/679/EB priedo 7 skyriuje nustatyta, kad ES bendrasis planas bus pridedamas prie TSS persvarstymo procedūros metu ir bus nurodomas kaip Diegimo Europoje planas.
            
         
               (6)
            
            
               Direktyvoje 2008/57/EB nurodoma, kad TSS galima nustatyti gaires, būtinas norint nuspręsti, ar esamą posistemį reikia patvirtinti iš naujo, ir atitinkamus terminus.
            
         
               (7)
            
            
               Kontrolės, valdymo ir signalizacijos TSS įgyvendinimo strategija neturėtų būti grindžiama tik posistemių atitiktimi TSS, kuri galioja tuo metu, kai jie pradedami eksploatuoti, tobulinami ar atnaujinami, reikalavimams, ji taip pat turėtų būti grindžiama koordinuotu įgyvendinimu europiniuose transporto koridoriuose, kurie jungia pagrindinius Europos krovinių vežimo rajonus. Kadangi sąveiką galima užtikrinti, tik jeigu transporto koridoriai yra visiškai užbaigti, Diegimo Europoje plane turėtų būti nustatomos atitinkamos posistemio atnaujinimo ar tobulinimo užbaigimo datos.
            
         
               (8)
            
            
               Valstybės narės turėti dėti visas pastangas, kad jų senosioms B klasės sistemoms, išvardytoms TSS B priede, galiotų išorinis specialusis perdavimo modulis.
            
         
               (9)
            
            
               Apskritai Europos geležinkelių eismo valdymo sistemos (ERTMS) projektams ir visų pirma į Diegimo Europoje planą įtrauktoms geležinkelio linijoms gali būti skirta Bendrijos parama, kuri teikiama pagal programą TEN-T ar kitas Bendrijos finansinės paramos programas.
            
         
               (10)
            
            
               Pakankama finansinė parama yra svarbi siekiant užtikrinti, kad ERTMS būtų diegiama atsižvelgiant į Diegimo Europoje plane nustatytą mastą ir galutinius terminus. Todėl planą galima iš dalies pakeisti, kad būtų atsižvelgiama į turimas lėšas.
            
         
               (11)
            
            
               ERTMS įrangos, kuri montuojama geležinkelių riedmenyse, tiekėjai patvirtino, kad šią įrangą, atitinkančią naujame standarte (vadinamajame 3 atskaitos taško standarte) nustatytus reikalavimus, jie galėtų pateikti vėliausiai 2015 m.; todėl iki šios datos pateikiamuose tarptautinėms paslaugoms teikti skirtuose lokomotyvuose paprastai turėtų būti įmontuojama ERTMS įranga.
            
         
               (12)
            
            
               Todėl Sprendimas 2006/679/EB turėtų būti atitinkamai iš dalies pakeistas.
            
         
               (13)
            
            
               Šiame sprendime numatytos priemonės atitinka pagal Direktyvos 2008/57/EB 29 straipsnį įsteigto Geležinkelių sąveikos ir saugos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/679/EB priedas iš dalies keičiamas taip:
   
               1)
            
            
               7.1, 7.2 ir 7.3 skirsniai keičiami šio sprendimo priedo tekstu.
            
         
               2)
            
            
               7.4.2.3 skirsnyje nuoroda į 7.2.2.5 skirsnį keičiama nuoroda į 7.2 skirsnį.
            
         2 straipsnis
   Iki 2015 m. gruodžio 31 d. Komisija įvertina Diegimo Europoje plano įgyvendinimą ir, išnagrinėjusi jo įgyvendinimo pažangą iki 2015 m., galimybes naudotis naująjį standartą (3 atskaitos taško standartą) atitinkančia įranga ir galimus ERTMS diegimo finansavimo šaltinius bei lygį, nusprendžia, ar būtina iš dalies keisti šį sprendimą, visų pirma jo nuostatas dėl geležinkelio linijų, kurios turi būti įrengtos iki 2020 m. Valstybės narės dalyvauja šiame nagrinėjime.
   3 straipsnis
   Šis sprendimas taikomas nuo 2009 m. rugsėjo 1 d.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2009 m. liepos 22 d.
      
         
            Komisijos vardu
         
         Antonio TAJANI
         
         
            Pirmininko pavaduotojas
         
      
   
   
      (1)  OL L 191, 2008 7 18, p. 1.
   
      (2)  OL L 284, 2006 10 16, p. 1.
   
      PRIEDAS
      Sprendimo 2006/679/EB priedo 7.1, 7.2 ir 7.3 skirsniai yra pakeičiami šiuo tekstu:
      
         "7.   KONTROLĖS IR VALDYMO TSS ĮGYVENDINIMAS
         Šiame skyriuje nustatoma TSS įgyvendinimo strategija (ERTMS diegimo Europoje planas) ir nurodomi etapai, kuriuos reikia įgyvendinti siekiant laipsniškai pereiti nuo dabartinės prie galutinės padėties, kai TSS reikalavimų vykdymas bus visiems privalomas.
         ERTMS diegimo Europoje planas netaikomas valstybės narės teritorija nutiestoms geležinkelio linijoms, jeigu jos geležinkelių tinklas yra atskirtas ar izoliuotas jūra arba dėl ypatingų geografinių sąlygų atskirtas nuo kitos Bendrijos dalies geležinkelių tinklo. Ši strategija netaikoma tik šiomis geležinkelio linijomis važinėjantiems lokomotyvams.
         7.1.   
               ERTMS įrangos montavimas geležinkelio linijose
            
         
         ERTMS diegimo Europoje planu siekiama užtikrinti, kad lokomotyvai, drezinos ir kiti geležinkelių riedmenys, kuriuose įmontuota ERTMS įranga, tačiau kuriuose, be ERTMS, nėra nacionalinės įrangos, laipsniškai galėtų įvažiuoti į kuo daugiau geležinkelio linijų, uostų, terminalų ir skirstymo stočių.
         Šiuo tikslu diegimo plane nenustatytas reikalavimas, kad iš geležinkelio linijų, kurios įtrauktos į planą, būtų pašalintos eksploatuojamos B klasės sistemos. Vis dėlto įranga su B klasės sistema iki įgyvendinimo plane nustatytos datos nėra būtina sąlyga, kad lokomotyvams, rezinoms ir kitiems geležinkelių riedmenims su ERTMS įranga būtų galima važiuoti geležinkelio linijomis, kurios įtrauktos į išdėstymo planą.
         Jeigu terminalų zonose, pvz., uostuose ar specialiose uostų geležinkelio linijose, nėra sumontuota B klasės sistema, šių terminalų zonų „prijungimo“ reikalavimų nebūtina visada suprasti taip, kad šiose terminalų zonose ar geležinkelio linijose privaloma sumontuoti ERTMS įrangą, nes įranga su B klasės sistema nėra privaloma sąlyga siekiant gauti teisę naudotis bėgiais.
         Jeigu geležinkelio liniją sudaro du ar daugiau bėgių kelių, laikoma, kad ta linija įrengta, kai įranga sumontuojama dvigubame bėgių kelyje. Jeigu transporto koridoriaus atkarpoje yra kelios geležinkelio linijos, įranga turi būti sumontuojama bent vienoje tos atkarpos geležinkelio linijoje, o visas transporto koridorius laikomas įrengtu, kai įranga sumontuojama bent vienoje geležinkelio linijoje visu transporto koridoriaus ilgiu.
         7.1.1.   Transporto koridoriai
         
         I priedėlyje aprašytuose šešiuose transporto koridoriuose ERTMS įranga sumontuojama laikantis šiame priedėlyje (1) pateikto tvarkaraščio.
         7.1.2.   Jungtys su pagrindiniais Europos uostais, skirstymo stotimis, krovinių terminalais ir krovinių vežimo zonomis
         
         II priedėlyje išvardyti uostai, skirstymo stotys, krovinių terminalai ir krovinių vežimo zonos II priedėlyje nustatytą datą ir jame nurodytomis sąlygomis sujungiami bent su vienu iš I priedėlyje nurodytų šešių transporto koridorių.
         7.1.3.   ES finansuojami projektai
         
         Nepažeidžiant 7.1.1 ir 7.1.2 skirsnių, sumontuoti ERTMS ir (arba) ETCS įrangą privaloma:
         
                     —
                  
                  
                     kai į valdymo, kontrolės ir signalizacijos (toliau – VKS) įrangos traukinio saugos sistemą įmontuojami nauji įtaisai,
                  
               
                     —
                  
                  
                     kai modernizuojama jau eksploatuojama VKS įrangos traukinio saugos sistema, jeigu modernizavus keičiasi posistemio funkcijos arba darbiniai parametrai;
                  
               vykdant geležinkelių infrastruktūros projektus, kuriems finansinė parama teikiama iš Europos regioninės plėtros fondo ir (arba) Sanglaudos fondo lėšų (Reglamentas (EB) Nr. 1083/2006 (2)), ir (arba) TEN-T fondų (Europos Parlamento ir Tarybos sprendimas Nr. 1692/96/EB (3)).
         Tačiau, jeigu signalizacijos sistema atnaujinama trumpose (trumpesnėse kaip 150 km) ir neištisinėse geležinkelio linijos atkarpose, Komisija gali leisti nukrypti nuo šios taisyklės, jeigu ERTMS įranga sumontuojama iki ankstesnės iš šių datų:
         
                     —
                  
                  
                     5 metai nuo projekto pabaigos,
                  
               
                     —
                  
                  
                     laikas, iki kurio geležinkelio linijos atkarpa sujungiama su kita geležinkelio linija, kurioje sumontuota ERTMS įranga.
                  
               Šiame skirsnyje ankstesnioji iš šių dviejų datų vadinama įrangos vėlesne sumontavimo data.
         Suinteresuotoji valstybė narė Komisijai pateikia dokumentų rinkinį. Šiame dokumentų rinkinyje pateikiama ekonominė analizė, iš kurios matyti, kad būtų gauta daug ekonominės ir (arba) techninės naudos, jeigu ERTMS būtų pradėta eksploatuoti nuo įrangos vėlesnės sumontavimo datos, o ne įgyvendinant ES finansuojamą projektą.
         Valstybė narė šią išlygą gali pagrįsti tik tuo atveju, jeigu į paraišką dėl traukinio saugos sistemos atnaujinimo ar patobulinimo įrašoma neabejotina nuostata dėl ERTMS įrangos geležinkelio linijoje sumontavimo įgyvendinant projektą arba laikantis įrangos vėlesnės sumontavimo datos.
         Komisija išnagrinėja pateiktą dokumentų rinkinį ir valstybės narės pasiūlytas priemones ir Europos Parlamento ir Tarybos direktyvos 2008/57/EB (4) 29 straipsnyje nurodytam komitetui praneša apie šio nagrinėjimo rezultatus. Jeigu nukrypti leidžiama, valstybė narė užtikrina, kad ERTMS įranga būtų sumontuota iki įrangos vėlesnės sumontavimo datos.
         7.1.4.   Sąlygos, kuriomis turi būti užtikrinamos neprivalomosios funkcijos
         
         Pagal bėgių kelio kontrolės ir valdymo įrangos charakteristikas ir jos sąsajas su kitais posistemiais tam tikros bėgių kelio įrangos funkcijos nelaikomos privalomomis, tačiau jas gali tekti užtikrinti tam tikruose įrenginiuose, siekiant, kad būtų laikomasi esminių reikalavimų.
         Bėgių kelio įranga užtikrinamos nacionalinės arba neprivalomosios funkcijos neturi kliudyti naudotis ta infrastruktūra traukiniui, kuris atitinka tik privalomuosius geležinkelių riedmenyse montuojamos A klasės sistemos reikalavimus, nebent ši atitiktis būtina šioms geležinkelių riedmenyse montuojamos įrangos neprivalomosioms funkcijoms užtikrinti:
         
                     —
                  
                  
                     naudojant ETCS sistemos 3 lygio bėgių kelio įrangą privaloma užtikrinti, kad traukinio sąstato vientisumas būtų kontroliuojamas geležinkelių riedmenyse montuojama įranga,
                  
               
                     —
                  
                  
                     naudojant ETCS sistemos 1 lygio bėgių kelio įrangą su informacijos atnaujinimo funkcija privaloma užtikrinti, kad geležinkelių riedmenyse montuojama įranga būtų užtikrinta atitinkama informacijos atnaujinimo funkcija, jeigu traukinio saugaus važiavimo į stovynę greitis dėl priežasčių, susijusių su sauga, nustatomas lygus nuliui (pvz., traukinio sustabdymo ar jo greičio mažinimo vietų apsauga),
                  
               
                     —
                  
                  
                     jeigu naudojant ETCS sistemos įrangą būtina užtikrinti duomenų perdavimą radijo bangomis, Pasaulinės geležinkelių judriojo ryšio sistemos (GSM-R) duomenų perdavimo paslaugos turi atitikti ETCS sistemos duomenų perdavimo reikalavimus,
                  
               
                     —
                  
                  
                     jeigu geležinkelių riedmenyse sumontuota įranga, kurios sudedamoji dalis yra KER STM, gali tekti įdiegti K sąsają.
                  
               7.1.5.   Senosios sistemos
         
         Valstybės narės užtikrina, kad TSS B priede nurodytų senųjų sistemų ir jų sąsajų funkcijos ir toliau atitiktų šiuo metu nustatytus reikalavimus, išskyrus tuos pakeitimus, kuriuos privaloma atlikti siekiant sumažinti su sauga susijusių šių sistemų trikčių. Valstybės narės pateikia jų senųjų sistemų reikiamą informaciją, kad būtų galima sukurti ir sertifikuoti aparatus, kuriais būtų užtikrinta, jog A klasės įrangą būtų galima naudoti su valstybių narių senaisiais B klasės įrenginiais.
         7.1.6.   Pranešimas
         
         Valstybės narės pateikia Komisijai išsamų ERTMS įrangos montavimo kiekvienoje I priedėlyje aprašyto transporto koridoriaus atkarpoje tvarkaraštį arba patvirtina, kad toje koridoriaus atkarpoje ši įranga jau sumontuota. Komisijai informacija pranešama ne vėliau kaip prieš trejus metus iki įrangos sumontavimo I priedėlyje nurodytoje koridoriaus atkarpoje vėliausios datos.
         Valstybės narės nurodo konkrečias geležinkelio linijas, kuriomis kiekvienas iš II priedėlyje išvardytų uostų, skirstymo stočių, krovinių terminalų ar krovinių vežimo zonų būtų sujungtas su vienu iš I priedėlyje išvardytų transporto koridorių. Ši informacija Komisijai pateikiama ne vėliau kaip prieš trejus metus iki II priedėlyje nustatytos datos ir joje nurodoma vėliausia įrangos sumontavimo šiame uoste, skirstymo stotyje, krovinių terminale arba krovinių vežimo zonoje data. Jeigu reikia, Europos Komisija gali prašyti atlikti pakeitimus, visų pirma tam, kad būtų užtikrintas pasienyje nutiestų geležinkelio linijų, kuriose įdiegta įranga, darnumą. Valstybės narės Komisijai praneša išsamų tvarkaraštį, kurio laikantis šiose konkrečiose geležinkelio linijose bus sumontuota ERTMS įranga, arba patvirtina, kad tose geležinkelio linijose ši įranga jau sumontuota. Ši informacija Komisijai pateikiama ne vėliau kaip prieš trejus metus iki II priedėlyje nustatytos datos ir joje nurodoma vėliausia įrangos sumontavimo šiame uoste, skirstymo stotyje, krovinių terminale arba krovinių vežimo zonoje data.
         Išsamiame tvarkaraštyje visų pirma nurodoma konkurso sumontuoti geležinkelio linijos įrangą pabaigos data, procedūros, kurios taikomos siekiant užtikrinti sąveiką su kaimyninėmis transporto koridoriaus šalimis, ir pagrindinės projekto gairės. Valstybės narės Komisijai kas dvylika mėnesių praneša apie šių geležinkelio linijų įrengimo pažangą ir tuo tikslu Komisijai siunčia atnaujintą tvarkaraštį.
         7.1.7.   Vėlavimas
         
         Jeigu valstybė narė pagrįstai mano, kad darbų nespės atlikti iki šiame sprendime nustatytų galutinių terminių, ji nedelsdama apie tai praneša Komisijai. Ji perduoda Komisijai dokumentų rinkinį, kuriame pateikiamas techninis projekto aprašymas ir naujausias planas. Dokumentų rinkinyje taip pat paaiškinamos vėlavimo priežastys ir nurodomos taisomosios priemonės, kurių ėmėsi valstybė narė.
         Valstybei narei galima suteikti ne ilgesnį kaip trejų metų papildomą terminą, jeigu savo įsipareigojimų ji nespėjo įvykdyti dėl priežasčių, kurių negalėjo numatyti, pvz., kad tiekėjai nevykdys įsipareigojimų arba iškils su aprobavimu ir patvirtinimu susijusių problemų, nes nebus tinkamų bandomųjų riedmenų. Šią išlygą valstybė narė gali pagrįsti, tik jeigu laikomasi šių sąlygų:
         
                     —
                  
                  
                     7.1.6 skirsnyje nurodyti pranešimai gauti laiku ir parengti išsamiai,
                  
               
                     —
                  
                  
                     7.1.7 skirsnio pirmoje dalyje nurodytame dokumentų rinkinyje pateikiama aiškių įrodymų, kad valstybė narė negalėjo turėti įtakos vėlavimo priežastims,
                  
               
                     —
                  
                  
                     kompetentinga institucija yra atsakinga už geležinkelių riedmenyse montuojamos ir bėgių kelio įrangos tiekėjų veiksmų koordinavimą ir gaminių integravimą bei bandymą,
                  
               
                     —
                  
                  
                     tinkamai pasinaudota esamomis laboratorijomis,
                  
               
                     —
                  
                  
                     pateikiama įrodymų, kad įgyvendintos atitinkamos priemonės, kuriomis sutrumpintas papildomas vėlavimas.
                  
               Komisija išnagrinėja pateiktą dokumentų rinkinį bei valstybės narės pasiūlytas priemones ir Direktyvos 2008/57/EB 29 straipsnyje nurodytam komitetui praneša apie nagrinėjimo rezultatus.
         7.2.   
               ETCS įrangos diegimas geležinkelių riedmenyse
            
         
         Naujuose lokomotyvuose, naujose drezinose ir kitokiuose naujuose mašinisto kabiną turinčiuose geležinkelių riedmenyse, pritaikytuose važiuoti be traukos riedmens, kuriuos pagaminti užsakyta po 2012 m. sausio 1 d. arba kurie pradėti eksploatuoti po 2015 m. sausio 1 d., turi būti įmontuota ERTMS įranga.
         Šis reikalavimas netaikomas naujiems manevriniams lokomotyvams ir kitokiems naujiems lokomotyvams, naujoms drezinoms ir kitiems naujiems geležinkelių riedmenims su mašinisto kabina, jeigu jie skirti tik nacionalinėms arba regioninėms tarpvalstybinėms paslaugoms teikti. Vis dėlto valstybės narės nacionaliniu lygiu gali nustatyti papildomus reikalavimus, kuriais visų pirma būtų siekiama, kad:
         
                     —
                  
                  
                     geležinkelio linijomis, kuriose sumontuota ERTMS įranga, būtų leista važinėti tik lokomotyvams su ERTMS įranga, kad būtų galima atsisakyti taikomų nacionalinių sistemų,
                  
               
                     —
                  
                  
                     būtų įvestas reikalavimas, kad naujuose manevriniuose lokomotyvuose ir (arba) kitokiuose naujuose geležinkelių riedmenyse su mašinisto kabina, net ir tuo atveju, jeigu jie skirti tik nacionalinėms arba regioninėms tarpvalstybinėms paslaugoms teikti, būtų sumontuota ERTMS įranga.
                  
               7.3.   
               Specialios Pasaulinės geležinkelių judriojo ryšio sistemos (GSM-R) įrangos diegimo taisyklės
            
         
         Šios taisyklės taikomos kartu su nustatytosiomis 7.1 ir 7.2 skirsniuose.
         7.3.1.   Bėgių kelio įrenginiai
         
         Sumontuoti Pasaulinės geležinkelių judriojo ryšio sistemos (GSM-R) įrangą privaloma, jeigu:
         
                     —
                  
                  
                     į VKS įrangą įmontuojami nauji radijo prietaisai,
                  
               
                     —
                  
                  
                     eksploatuojamos VKS įrangos radijo prietaisai modernizuojami taip, kad keičiasi posistemio funkcijos arba darbiniai parametrai.
                  
               7.3.2.   Geležinkelių riedmenų įrenginiai
         
         Geležinkelių riedmenyje, skirtame naudoti geležinkelio linijoje, kurios bent vienoje atkarpoje sumontuotos A klasės sąsajos (net ir tuo atveju, jeigu jos naudojamos kartu su B klasės sistema), privaloma sumontuoti Pasaulinės geležinkelių judriojo ryšio sistemos (GSM-R) įrangą, jeigu:
         
                     —
                  
                  
                     į VKS įrangą įmontuojami nauji radijo prietaisai,
                  
               
                     —
                  
                  
                     eksploatuojamos VKS įrangos radijo prietaisai modernizuojami taip, kad keičiasi posistemio funkcijos arba darbiniai parametrai.
                  
               7.3.3.   Senosios sistemos
         
         Valstybės narės užtikrina, kad TSS B priede nurodytų senųjų sistemų ir jų sąsajų funkcijos ir toliau atitiktų šiuo metu nustatytus reikalavimus, išskyrus tuos pakeitimus, kuriuos privaloma atlikti siekiant sumažinti su sauga susijusių šių sistemų trikčių. Valstybės narės pateikia jų senųjų sistemų reikiamą informaciją, kad būtų galima sukurti ir sertifikuoti aparatus, kuriais būtų užtikrinta, jog A klasės įrangą būtų galima naudoti su valstybių narių senaisiais B klasės įrenginiais.
      
      
         (1)  I priedėlyje nurodyta vėliausia įrangos sumontavimo data siekiant, kad nuoseklus ERTMS tinklas būtų kuriamas laipsniškai. Daug kur sudaryti savanoriški susitarimai dėl ankstesnio šios įrangos sumontavimo.
      
         (2)  OL L 210, 2006 7 31, p. 25.
      
         (3)  OL L 228, 1996 9 9, p. 1.
      
         (4)  OL L 191, 2008 7 18, p. 1.
      
         I priedėlis
         
            Konkrečios transporto koridorius sudarančios geležinkelio linijos
         
         Transporto koridorius A – turi būti įrengtas iki 2015 m.
         
            
         Transporto koridorius B (1)
         
         
            
         Transporto koridorius C (2)
         
         
            
         Transporto koridorius D (3)
         
         
            
         Transporto koridorius E
         
            
         Transporto koridorius F
         
            
         
            (1)  Nepažeidžiant transeuropinei greitųjų geležinkelių sistemai taikomų teisės aktų, jungtis galima užtikrinti naudojant greitųjų geležinkelių linijų ruožus, jeigu važiavimo keliai skiriami krovininiams traukiniams. Iki 2020 m. bent vienoje geležinkelio linijoje tarp Danijos ir Vokietijos (Flensburgas–Hamburgas arba Riodbiu–Putgardenas) bus sumontuota ERTMS įranga, tačiau nežinia, ar įranga bus sumontuota dviejose geležinkelio linijose. Pagrindiniame Brenerio tunelyje ERTMS įranga bus montuojama užbaigus su infrastruktūra susijusius darbus (numatyta data – 2020 m.).
         
            (2)  Jungiamoji geležinkelio linija tarp Nansi ir Redingo bus nutiesta iki 2020 m.
         
            (3)  Iki 2020 m. bus įrengtos dvi papildomos geležinkelio atšakos: Monmeljanas – Grenoblis – Valansas ir Lionas – Valansas – Arlis – Miramasas (kairysis Ronos krantas).
      
      
         II priedėlis
         
            Pagrindiniai Europos uostai, skirstymo stotys, krovinių terminalai ir krovinių vežimo zonos
             (1)
         
         
                     Šalis
                  
                  
                     Krovinių vežimo zona
                  
                  
                     Data
                  
                  
                     Pastaba
                  
               
                     Belgija
                  
                  
                     Antverpenas
                  
                  
                     2015 12 31
                  
                  
                     Jungiamoji geležinkelio linija su Roterdamu taip pat bus nutiesta iki 2020 m.
                  
               
                     Gentas
                  
                  
                     2020 12 31
                  
                  
                      
                  
               
                     Zebriugė
                  
                  
                     2020 12 31
                  
                  
                      
                  
               
                     Bulgarija
                  
                  
                     Burgasas
                  
                  
                     2020 12 31
                  
                  
                     Jungtį su transporto koridoriumi E įmanoma užtikrinti tik įrengus Burgaso–Sofijos ir Sofijos–Vidino–Kalafato ir Kalafato–Kurtičio atkarpas Rumunijoje (PP22).
                  
               
                     Čekija
                  
                  
                     Praha
                  
                  
                     2015 12 31
                  
                  
                      
                  
               
                     Lovosicės
                  
                  
                     2020 12 31
                  
                  
                      
                  
               
                     Danija
                  
                  
                     Taulovas
                  
                  
                     2020 12 31
                  
                  
                     Siekiant prijungti šį terminalą, ERTMS įranga turi būti montuojama Flensburgo–Padborgo jungiamojoje geležinkelio linijoje – žr. su transportu susijusią priedo 1 priedelio 1 išnašą.
                  
               
                     Vokietija
                  
                  
                     Dresdenas (2)
                     
                  
                  
                     2020 12 31
                  
                  
                     Iki 2020 m. taip pat turėtų būti nutiesta tiesioginė jungiamoji geležinkelio linija tarp transporto koridoriaus E ir transporto koridoriaus F (iš Dresdeno į Hanoverį).
                  
               
                     Liubekas
                  
                  
                     2020 12 31
                  
                  
                      
                  
               
                     Duisburgas
                  
                  
                     2015 12 31
                  
                  
                      
                  
               
                     Hamburgas (3)
                     
                  
                  
                     2020 12 31
                  
                  
                      
                  
               
                     Kelnas
                  
                  
                     2015 12 31
                  
                  
                      
                  
               
                     Miunchenas
                  
                  
                     2015 12 31
                  
                  
                      
                  
               
                     Hanoveris
                  
                  
                     2015 12 31
                  
                  
                      
                  
               
                     Rostokas
                  
                  
                     2015 12 31
                  
                  
                      
                  
               
                     Liudvigshafenas Manheimas
                  
                  
                     2015 12 31
                  
                  
                      
                  
               
                     Niurnbergas
                  
                  
                     2020 12 31
                  
                  
                      
                  
               
                     Graikija
                  
                  
                     Pirėjas
                  
                  
                     2020 12 31
                  
                  
                     Siekiant užtikrinti jungtį su transporto koridoriumi E, reikės įrengti Kulatos–Sofijos ruožą Bulgarijoje.
                  
               
                     Ispanija
                  
                  
                     Alchesirasas
                  
                  
                     2020 12 31
                  
                  
                      
                  
               
                     Madridas
                  
                  
                     2020 12 31
                  
                  
                      
                  
               
                     Pamplona
                  
                  
                     2020 12 31
                  
                  
                     Reikalingos trys jungiamosios geležinkelio linijos. Jungiamoji geležinkelio linija į Paryžių per Handajų, linija iš Pamplonos į Madridą ir iš Pamplonos iki transporto koridoriaus D per Saragosą.
                  
               
                     Saragosa
                  
                  
                     2020 12 31
                  
                  
                      
                  
               
                     Taragona
                  
                  
                     2020 12 31
                  
                  
                      
                  
               
                     Barselona
                  
                  
                     2015 12 31
                  
                  
                      
                  
               
                     Valensija
                  
                  
                     2020 12 31
                  
                  
                      
                  
               
                     Prancūzija
                  
                  
                     Marselis
                  
                  
                     2020 12 31
                  
                  
                      
                  
               
                     Perpinjanas
                  
                  
                     2015 12 31
                  
                  
                      
                  
               
                     Avinjonas
                  
                  
                     2015 12 31
                  
                  
                      
                  
               
                     Lionas
                  
                  
                     2015 12 31
                  
                  
                      
                  
               
                     Havras
                  
                  
                     2020 12 31
                  
                  
                      
                  
               
                     Lilis
                  
                  
                     2020 12 31
                  
                  
                      
                  
               
                     Diunkerkas
                  
                  
                     2020 12 31
                  
                  
                      
                  
               
                     Paryžius
                  
                  
                     2020 12 31
                  
                  
                     Iki 2020 m. bus nutiestos šios jungiamosios geležinkelio linijos: i) Handajus, ii) Lamanšo tunelis, iii) Dižonas, iv) Mecas per Epernė ir Šampanės Šaloną.
                  
               
                     Italija
                  
                  
                     La Specija
                  
                  
                     2020 12 31
                  
                  
                      
                  
               
                     Genuja
                  
                  
                     2015 12 31
                  
                  
                      
                  
               
                     Džoja Tauras
                  
                  
                     2020 12 31
                  
                  
                      
                  
               
                     Verona
                  
                  
                     2015 12 31
                  
                  
                      
                  
               
                     Milanas
                  
                  
                     2015 12 31
                  
                  
                      
                  
               
                     Tarantas
                  
                  
                     2020 12 31
                  
                  
                      
                  
               
                     Baris
                  
                  
                     2020 12 31
                  
                  
                      
                  
               
                     Paduva
                  
                  
                     2015 12 31
                  
                  
                      
                  
               
                     Triestas
                  
                  
                     2015 12 31
                  
                  
                      
                  
               
                     Novara
                  
                  
                     2015 12 31
                  
                  
                      
                  
               
                     Bolonija
                  
                  
                     2020 12 31
                  
                  
                      
                  
               
                     Roma
                  
                  
                     2020 12 31
                  
                  
                      
                  
               
                     Liuksemburgas
                  
                  
                     Betembūras
                  
                  
                     2015 12 31
                  
                  
                      
                  
               
                     Vengrija
                  
                  
                     Budapeštas
                  
                  
                     2015 12 31
                  
                  
                      
                  
               
                     Nyderlandai
                  
                  
                     Amsterdamas
                  
                  
                     2020 12 31
                  
                  
                      
                  
               
                     Roterdamas
                  
                  
                     2015 12 31
                  
                  
                     Iki 2020 m. taip pat turi būti nutiesta jungiamoji geležinkelio linija į Antverpeną.
                  
               
                     Austrija
                  
                  
                     Gracas
                  
                  
                     2020 12 31
                  
                  
                      
                  
               
                     Viena
                  
                  
                     2020 12 31
                  
                  
                      
                  
               
                     Lenkija
                  
                  
                     Gdynė
                  
                  
                     2015 12 31
                  
                  
                      
                  
               
                     Katovicai
                  
                  
                     2020 12 31
                  
                  
                      
                  
               
                     Vroclavas
                  
                  
                     2015 12 31
                  
                  
                     Iki 2020 m. turi būti įrengta Vroclavo–Legnicos geležinkelio linija siekiant užtikrinti tiesioginį susisiekimą su Vokietijos pasieniu (Gerlicu).
                  
               
                     Glivicės
                  
                  
                     2015 12 31
                  
                  
                      
                  
               
                     Poznanė
                  
                  
                     2015 12 31
                  
                  
                      
                  
               
                     Varšuva
                  
                  
                     2015 12 31
                  
                  
                      
                  
               
                     Portugalija
                  
                  
                     Sinesas
                  
                  
                     2020 12 31
                  
                  
                      
                  
               
                     Lisabona
                  
                  
                     2020 12 31
                  
                  
                      
                  
               
                     Rumunija
                  
                  
                     Konstanca
                  
                  
                     2015 12 31
                  
                  
                      
                  
               
                     Slovėnija
                  
                  
                     Koperis
                  
                  
                     2015 12 31
                  
                  
                      
                  
               
                     Liubliana
                  
                  
                     2015 12 31
                  
                  
                      
                  
               
                     Slovakija
                  
                  
                     Bratislava
                  
                  
                     2015 12 31
                  
                  
                      
                  
               
                     JK
                  
                  
                     Bristolis
                  
                  
                     Šis terminalas bus prijungtas transporto koridorių C pratęsus iki Lamanšo tunelio.
                  
               
            (1)  Į šį priedėlį įtrauktų transporto mazgų sąrašas gali būti persvarstytas, jeigu dėl persvarstymo nesumažėja krovinių pervežimas arba tai neturi didelio poveikio kitų valstybių narių projektams."
         
            (2)  Vokietija stengsis kuo greičiau sutvarkyti transporto koridoriaus E ruožą Dresdenas–Čekijos valstybinė siena.
         
            (3)  Vokietija užtikrins, kad būtų sutvarkyta jungiamoji geležinkelio linija į Hamburgą, tačiau uosto zona gali būti tik iš dalies sutvarkyta iki 2020 m.